সুষমা স্বরাজ জোর দিয়ে বলেন, ভারত পরিস্কারভাবেই জানাতে চায়, রাখাইন রাজ্য থেকে যারা পালিয়ে আসতে বাধ্য হয়েছেন, অবশ্যই তাদের মিয়ানমারে ফেরত যেতে হবে। তবে দীর্ঘস্থায়ী সমাধানের জন্য রাখাইনে সংঘাতময় পরিস্থিতির অবসান, দ্রুত আর্থসামাজিক অবস্থার উন্নয়ন নিশ্চিত করতে হবে। এ সংকট সমাধানে ভারত কফি আনান কমিশনের সুপারিশের বাস্তবায়ন চায়। তিনি আরও বলেন, রাখাইন রাজ্যের আর্থসামাজিক উন্নয়নে ভারত রাখাইনের স্থানীয় কর্তৃপক্ষকে অর্থনৈতিক ও কারিগরি সুবিধা দিতেও প্রতিশ্রুতিবদ্ধ।